*Likumprojekts*

**Grozījumi Eiropas Savienības mēroga komercsabiedrību un Eiropas Savienības mēroga komercsabiedrību grupu darbinieku informēšanas un konsultēšanas likumā**

Izdarīt Eiropas Savienības mēroga komercsabiedrību un Eiropas Savienības mēroga komercsabiedrību grupu darbinieku informēšanas un konsultēšanas likumā (Latvijas Vēstnesis, 2011, 82.nr.) šādus grozījumus:

1. Izslēgt 3.panta trešo daļu.

2. Papildināt likumu ar 30.1 pantu šādā redakcijā:

„**30.1pants. Īpašie noteikumi jūrniecības jomā**

(1) Speciālās sarunu grupas locekļiem, Eiropas Darbinieku padomes locekļiem un darbinieku pārstāvjiem citas informēšanas un konsultēšanās kārtības ietvaros, ja viņi ir jūras kuģa apkalpes locekļi, ir tiesības piedalīties speciālās sarunu grupas, Eiropas darbinieku padomes vai citas informēšanas un konsultēšanās kārtības ietvaros organizētā sanāksmē, ja viņi attiecīgās sanāksmes laikā nav jūrā vai citas valsts (tādas valsts, kurā neatrodas kuģošanas komercsabiedrības centrālā vadība) ostā.

(2) Šā panta pirmajā daļā minētās sanāksmes, ja iespējams, plāno tā, lai atvieglotu speciālās sarunu grupas locekļu, Eiropas Darbinieku padomes locekļu un darbinieku pārstāvju citas informēšanas un konsultēšanās kārtības ietvaros dalību minētajās sanāksmēs, ja viņi ir jūras kuģa apkalpes locekļi. Ja sarunu grupas locekļu, Eiropas Darbinieku padomes locekļu un darbinieku pārstāvju citas informēšanas un konsultēšanās kārtības ietvaros klātbūtne nav iespējama, pēc iespējas izmanto informācijas un komunikācijas tehnoloģijas.”

3. Izteikt informatīvo atsauci uz Eiropas Savienības direktīvām šādā redakcijā:

**„Informatīvā atsauce uz Eiropas Savienības direktīvām**

Likumā iekļautas tiesību normas, kas izriet no:

1. Eiropas Parlamenta un Padomes 2009.gada 6.maija direktīvas [2009/38/EK](http://eur-lex.europa.eu/eli/dir/2009/38/oj/?locale=LV) par to, kā izveidot Eiropas Uzņēmumu padomi vai procedūru darbinieku informēšanai un uzklausīšanai Kopienas mēroga uzņēmumos un Kopienas mēroga uzņēmumu grupās.
2. Eiropas Parlamenta un Padomes 2015.gada 6.oktobra direktīvas 2015/1794, ar kuru attiecībā uz jūrniekiem groza Eiropas Parlamenta un Padomes direktīvas 98/59EK, 2009/38EK un 2002/14EK un Padomes direktīvas 98/59/EK un 2001/23/EK.”

Likums stājas spēkā 2017.gada 10.oktobrī.

14.02.2017. 16.40

280

I.Vjakse, 67021570

Ineta.Vjakse@lm.gov.lv